Fra 4. til 7. juli sender TV2 Nord live fra Nibe Festival hver aften efter klokken 19.30. Du kan se det i tv på TV2 Nord Salto, på tv2nord.dk eller via TV2 Nords app.

Når Skalskoven onsdag for alvor åbner op for de festivalglade gæster, bliver det med TV2 Nord hele vejen. Hver aften sender vi vært Robert Bedsted ind i baren. Her får han besøg af flere kunstnere fra årets musikprogram. De vil helt eksklusivt spille akustiske numre kun for TV2 Nords seere og de besøgende i baren i Skalskoven. Nibe Festival varer fra 4. til 7. juli, og TV2 Nord sender i de dage direkte hver aften på TV2 Nord Salto og tv2nord.dk klokken 19.45 efter 19.30-nyhederne. Programmerne kan også ses via TV2 Nords app. Efterfølgende kan du finde udsendelserne på TV2 Nords hjemmeside . Her vil der også komme en masse andet indhold i løbet af Nibe Festival. Instagram Udover livesending fra festivalpladsen vil årets to digitale reportere også være ude på festivalpladsen og tage pulsen på festivalgæsterne. Her kan I følge med på tv2nord.dk, og TV2 Nords Instagramprofil, tv2nord, hvor I får et særligt blik bag kulisserne og festivalens skæve historier. Det er vores to reportere Amalie Lindeburg Jørgensen også Lasse Dieckmann, der er sendt på festivalen for at vise Nibe Festival frem på de sociale medier.